สโมสรฟุตบอลฟลูมีเนงซี

สโมสรฟุตบอลฟลูมีเนงซี (; ) เป็นสโมสรกีฬาของบราซิลที่ตั้งอยู่ในย่านลารันเจรัส ในเมืองริโอเดอจาเนโร ก่อตั้งขึ้นในปี ค.ศ. 1902 เป็นสโมสรฟุตบอลที่เก่าแก่ที่สุดในรัฐรีโอเดจาเนโร ปัจจุบันแข่งขันในกังเปโอนาตูบราซีเลย์รูแซรียีอา ซึ่งเป็นลีกสูงสุดของฟุตบอลบราซิล และกังเปโอนาตูการีโอกา ซึ่งเป็นลีกประจำรัฐ

ฟลูมีเนงซีได้รับรางวัลชนะเลิศระดับประเทศมาแล้ว 4 สมัย โดยสมัยล่าสุดคือกังเปโอนาตูบราซีเลย์รูแซรียีอา ฤดูกาล 2012 ทีมยังเคยชนะเลิศโกปาโดบราซิล 2007 และโกปาริโอ 1952 ในปี ค.ศ. 1949 ฟลูมีเนงซีเป็นสโมสรฟุตบอลแห่งเดียวในโลกที่ได้รับถ้วยโอลิมปิก ซึ่งเป็นรางวัลที่คณะกรรมการโอลิมปิกสากลมอบเป็นประจำทุกปีให้แก่สถาบันหรือสมาคมที่มีผลงานดีเด่นและความซื่อสัตย์ในการพัฒนากีฬาโอลิมปิก ผลงานในระดับนานาชาติที่ดีที่สุดของฟลูมีเนงซีคือการชนะเลิศโกปาลิเบอตาดอเรส 2023 และรองชนะเลิศฟุตบอลชิงแชมป์สโมสรโลก 2023

สโมสรมีการแข่งขันฟุตบอลกับสโมสรอื่น ๆ ที่ยาวนาน โดยเฉพาะกับฟลาเม็งกู, บอตาโฟกู และ วัสกู ดา กามา โดยเฉพาะคลาสซิโกฟลา–ฟลู ถือเป็นหนึ่งในเกมดาร์บีที่ยิ่งใหญ่ที่สุดในบราซิลและอเมริกาใต้ โดยมีการบันทึกสถิติผู้ชมสูงสุดในการแข่งขันระหว่างสโมสรฟุตบอล (มากกว่า 200,000 คนในสนามกีฬามารากานัง)

 อ้างอิง 

 แหล่งข้อมูลอื่น 


  Flickr: Fluminense Oficial's Photostream – Downloadable Fluminense Photos 
 Fluminense Football Club News at Sambafoot.com  
 Fluminense F.C. Page at Goal.com  
 Statistics on major competitions 
 Statistics on all matches between 1902 and 2006 
 NETFLU – Hourly News about Fluminense Football Club 
 Official Fluminense Football Club page at FIFA 
 Fluminense Football Club Page at ESPN Global 
 Fluminense F.C. at The World Game: News, Results & Tables